**Občina Ribnica na Pohorju**

Ribnica na Pohorju 1, 2364 Ribnica na Pohorju

**OBČINSKI SVET**

**OBČINE RIBNICA NA POHORJU**

Datum: 9. 12. 2024

|  |  |
| --- | --- |
| **ZADEVA:** | **PREDLOG LETNEGA PROGRAMA ZA KULTURO V OBČINI RIBNICA NA POHORJU ZA LETO 2025 – PREDLOG** |
| **PREDLAGATELJ:** | Srečko GEČ, župan |
| **GRADIVO PRIPRAVIL:** | Občinska uprava Občine Ribnica na Pohorju |
| **POROČEVALEC:** | Srečko GEČ, župan |
| **GRADIVO OBRAVNAVAL:** | / |
| **PREDLOG SKLEPA:** | **Občinski svet Občine Ribnica na Pohorju sprejme letni program kulture v Občini Ribnica na Pohorju za leto 2025.** |
| **PRAVNA PODLAGA:** | Zakon o uresničevanju javnega interesa za kulturo (ZUJIK, Ur. list RS, št. 77/07 – UPB, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – Zdeb), Proračun Občine Ribnica na Pohorju za leto 2025 |

**OBRAZLOŽITEV:** 9. člen ZUJIK določa, da se javni interes za kulturo udejanja predvsem na podlagi:

* letnih izvedbenih načrtov nosilcev javnega interesa,
* javnih razpisov in javnih pozivov za financiranje javnih kulturnih programov in kulturnih projektov,
* aktov o ustanovitvi javnih zavodov, njihovih strateških načrtov in letnih programov dela,
* javnih razpisov za oddajo javne kulturne infrastrukture,
* upravnih odločb.

Letni program kulture praviloma izhaja iz obveznosti, ki jih občini nalaga Nacionalni program kulture, ZUJIK ter sprejet proračun občine za leto, za katerega se pripravlja letni program kulture. Letni program kulture pomeni vsebinsko razporeditev in utemeljitev sredstev, ki so za kulturo določena s proračunom, hkrati pa letni program kulture določi oblike in način uresničevanja programov in projektov oz. določi, katere programe bo izvajala sama občina, katere javni zavodi, katerih soustanoviteljica je občina in katere programe drugih izvajalcev bo sofinancirala kot programe v interesu občine.

Cilj letnega programa kulture je čim višja kakovostna raven in raznolikost kulturnih programov in je podlaga za izvedbo razpisa za sofinanciranje kulturnih programov v Občini Ribnica na Pohorju za leto 2025.

Srečko GEČ

ŽUPAN